خاریجی ایشلر ناظیری مولود چاووش اوغلو اتیوپی-نین تیگرای بؤلگه‌سینده قارشیدورما‌لارین اورتاسیندا قالان تورکیه وطنداش‌لارینین فعال سعی‌لر نتیجه‌سینده پایتاخت آدیس آبابا-یا آپاریلدیغینی آچیقلاییب.
چاووش اوغلو توییتر حسابیندان "ساحه‌ده و ماسادا گوجلو تورکیه" اتیکتی ایله پایلاشدیغی مئساژدا اتیوپی-نین تیگرای بؤلگه‌سینده قارشیدورما‌لارین اورتاسیندا قالان تورکیه وطنداش‌لاری ایله علاقه‌لی اولا‌راق "یاخین زاماندا تورکیه-‌ده عائله‌لرینه قوووشدوراجاغیق" ایفاده‌سیندن ایستیفاده ائدیب.
ناظیر چاووش اوغلو مسئله ایله باغلی کئچیردیگی تلفون دانیشیغیندا تورکیه-‌نین دایم وطنداش‌لارین یانیندا اولدوغونو وورغولاییب.
قئید ائدک کی، تیگرای ویلایتینی ایداره ائدن عصیانچی تیگرای خالق قورتولوش جبهه‌سی (TPLF) قوه‌لری 3 نوامبردا میللی اوردو بیرلیک‌لرینه هوجوم ائدیب و اتیوپی باش ناظیری آبی احمد 4 نوامبردا TPLF-یه قارشی حربی عملیات کئچیرمه‌یه قرار وئردیک‌لرینی بیلدیریب.
